У лядзенскіх вёсках зараз адбываецца цікавы “дэмаграфічна-транспартны” працэс, якія ўплывае на самыя розныя бакі іх жыцця. Мінчане прыблізна два гады назад патокам рушылі ў заходнюю частку Чэрвеньскага раёна з мэтай абзавесціся “фазендай”. “Дачны ўдар” прыняў на сябе менавіта Лядзенскі сельсавет, куды са сталіцы найзручней дабірацца. У выніку кошт вясковых дамоў узрос больш чым удвая (цэнавы мінімум зараз складае каля 6 тысяч “умоўных адзінак”), а колькасць часовых жыхароў дасягнула паловы ад колькасці пастаяннага насельніцтва. Суседзям тут можна па-добраму пазайздросціць, бо ў градзянскіх вёсках за мінулы год было прададзена ўсяго дзве хаты.